জানাযায়,রামুর চাকমারকুল এলাকার শামশুমাঝি দীর্ঘদিন ধরে ঐ এলাকায় খেয়া পারাপার করে আসছেন। এ সুবাধে তার ছেলে জিয়াও পিতাকে সহযোগিতা করতে প্রায় সময় নৌকার দাড় টানেন। তার পারিবারিক সূত্র জানায়-জিয়া মৃগীরোগে আক্রান্ত ছিল। একারণে মাঝে মাঝে নৌকা চালানো অবস্থায় সে নদীতে পড়ে যেত। সাতার জানা নৌকার যাত্রীরা তাকে ডুবে যাওয়া থেকে অনেক সময় উদ্ধার করেছে। কিন্তু গতকাল সকালে যখন জিয়া নৌকার দাড় টানছিল তখন কোন যাত্রী ছিলনা। ওপারে লোক বোঝাই করতে যাবার প্রাক্কালে নদীর মাঝ বরাবর গিয়ে জিয়া হঠাৎ নৌকা থেকে পড়ে যায়। এ দৃশ্য দেখে  ওপারে দাঁড়িয়ে থাকা লোকজন শোর চিৎকার করলে স্থানীয়রা তাকে খোঁজার জন্য নদীতে ঝাঁপদেয়। দীর্ঘ এক ঘন্টা চেষ্টা চালিয়ে তাকে মৃত অবস্থায় কুলে নিয়ে আসেন উদ্ধার কারিরা।  এদিকে তার লাশ গ্রামে পৌছলে এক হৃদয় বিধারক দৃশ্যের অবতারণা হয়। বিকেলে কলঘর বাজার এলাকার জামে মসজিদ মাঠে জানাযা শেষে তাকে দাফন করা হয়েছে।